Translate the text from Welsh to English.



 
Mae awdurdodau lleol, partneriaid a rhanddeiliaid yng Nghymru yn wynebu heriau cyllidebol sylweddol mewn cysylltiad â’r gwasanaethau y maent yn eu darparu ar sail anstatudol, megis cyfleusterau chwaraeon, hamdden, diwylliant a’r celfyddydau. Mae sefydliadau a chyrff y trydydd sector yn wynebu’r un heriau ac felly mae’n hanfodol ein bod yn meddwl yn fwy creadigol ac yn ceisio agor ffrydiau refeniw newydd a gwahanol yn hytrach na dibynnu yn gyfan gwbwl ar arian cyhoeddus.  
   
Mae codi arian felly’n dod yn fwyfwy pwysig ac mae angen i’n cyrff a’n sefydliadau ym maes y celfyddydau, chwaraeon, hamdden a diwylliant amrywio sut yr ânt ati i godi arian er mwyn iddynt barhau i fod yn gynaliadwy ac er mwyn iddynt allu ffynnu yn y dyfodol.

Yn ddiweddar, cynhaliodd Llywodraeth Cymru, ar y cyd â Chyngor Gweithredu Gwirfoddol Cymru a Sefydliad Codi Arian Cymru, ddigwyddiad Arloesi ym maes Cyllid i bwysleisio potensial cyfleoedd codi arian digidol a chyfleoedd eraill i godi arian. 

Roeddwn yn falch iawn o fod yn y digwyddiad a rhoi fy nghefnogaeth. 

Rwyf wedi ymrwymo i weithio mewn partneriaeth â’r trydydd sector, gwasanaethau cyhoeddus, undebau llafur a phartneriaid eraill i ddatblygu’r agenda hwn.

Rydym yn byw mewn byd digidol ac mae’r defnydd a wneir o’r rhyngrwyd bellach yn enfawr. Mae rhwydweithiau’r cyfryngau cymdeithasol bellach yn ffordd bwerus iawn o gyfathrebu. Rhaid inni edrych yn fanylach ar sut i fanteisio ar y cyfleoedd y mae’r meysydd hyn yn eu cyflwyno.

Drwy dorfoli, a dulliau digidol eraill o godi arian, mae’n bosib cyrraedd cynulleidfa llawer mwy nag o’r blaen. Ystyr ‘torfoli’ yw cael cymorth llawer o bobl ar gyfer prosiect neu wasanaeth, a hynny dros y rhyngrwyd fel arfer. Gellir, hefyd, godi arian drwy dorfoli: mae’r sawl sydd am godi arian yn cyflwyno cais i wefan bwrpasol, gan roi pwt am  yr achos neu’r busnes, faint o arian y maent am ei godi, a’r hyn y maent yn bwriadu ei gyflawni gyda’r arian hwnnw.

Mae twf sylweddol ar hyn o bryd yn y defnydd o dorfoli i godi arian yn y sector celfyddydol. Mae Cyngor Celfyddydau Cymru’n annog codi arian drwy dorfoli fel rhan o’i ymdrechion i ddwyn perswâd ar ei gleientiaid i fod yn llai dibynnol ar arian cyhoeddus.

Drwy dorfoli y bu i Ensemble Cymru godi arian i recordio ‘Pedr a’r Blaidd’ gyda Rhys Ifans yn adrodd y stori, a chododd Venue Cymru arian ar gyfer Ymddiriedolaeth Celfyddydau Conwy. Cafodd torfoli hefyd ei ddefnyddio i gefnogi sawl un o brosiectau Ffilm Cymru; ‘Richard III’ gan Omidaze, a ‘Boombox Eryri’ gan Migrations.  Mae’r Cyngor Celfyddydau hefyd wedi buddsoddi yn y cynllun cyllido cenedlaethol ‘DONATE’. Dyma dechnoleg rhoddi arian aml\-blatfform, sy’n galluogi sefydliadau i godi arian yn barhaus \- yn hytrach na chodi arian ar gyfer achos penodol lle rhoddir yr arian yn ôl os na chyrhaeddir y targed. Mae’r system hefyd wedi’i haddasu i weithio’n ddwyieithog. Ymhlith y sefydliadau sydd wedi ymuno mae Opera Cenedlaethol Cymru, Ffotogallery, Theatr Iolo a’r Theatr Genedlaethol. Arloesiad cyffrous arall yw cynllun ‘Tocyn’ a ddatblygwyd gan Gerddoriaeth Gymunedol Cymru. Mae hyn yn galluogi pobl i roddi eu ffioedd bwcio i ymgyrchoedd codi arian torfol.

Mae Amgueddfa Genedlaethol Cymru wedi cael llwyddiant wrth godi arian yn allanol er mwyn prynu gweithiau celf ac arteffactau hanesyddol sy’n hollbwysig i’n hymdrechion i ddeall a gwerthfawrogi ein hanes. Mae gan yr Amgueddfa berthynas wych ag Ymddiriedolaeth Derek Williams, sydd wedi arwain at sawl gwaith celf o bwys yn cael eu benthyca neu eu rhoi i’r Amgueddfa.

Mae’r prosiect i ailddatblygu Sain Ffagan, prosiect sy’n werth £25 miliwn, yn un o brosiectau diwylliannol mwyaf cyffrous Cymru. Bydd yn caniatáu i’r safle gyfrannu’n helaeth at economi twristiaeth ein gwlad. Y targed o ran codi arian yw £2\.75 miliwn ac, hyd yn hyn, mae mwy na £2\.1 miliwn wedi’i godi’n breifat – gan ystod o ymddiriedolaethau, sefydliadau ac unigolion.

Mae Llyfrgell Genedlaethol Cymru wedi sefydlu perthynas lwyddiannus ag Ymddiriedolaeth ScottishPower ers 2013, gan dderbyn cymorth ar gyfer nifer o brosiectau allgymorth ar gyfer plant ysgol yng Nghymru. Mae cyllid ychwanegol gan Ymddiriedolaeth ScottishPower yn galluogi’r Llyfrgell i ehangu ei rhaglen allgymorth addysgol er mwyn cyrraedd mwy o bobl. Y nod yw cynyddu effaith gweithgareddau’r Llyfrgell ledled Cymru. Ymhlith y gweithgareddau a gefnogwyd roedd Canmlwyddiant Dylan Thomas yn 2014 a gweithgarwch y Llyfrgell yn yr Eisteddfod Genedlaethol eleni. Mae’r bartneriaeth hon hefyd yn cefnogi Rhaglen Fusion, sydd â’r nod o ddefnyddio diwylliant i drechu tlodi. Byddaf i’n ymweld ag Ardal Arloesi Torfaen ym mis Tachwedd, lle bydd campwaith o gasgliad celf y Llyfrgell yn rhan bwysig o’r gwaith o annog plant i gymryd rhan mewn gweithgareddau yn yr ystafell ddosbarth.

Llwyddodd Cymdeithas Archaeoleg a Hanes Llŷn i godi £625 gan 23 o gyfranwyr i adeiladu ffrâm gymorth ar gyfer ceufad o Orllewin Affrica y daethpwyd o hyd iddo yn Afon Menai yn y 1950au ac y gofelir amdano bellach yn Amgueddfa Forwrol Llŷn.

Rwy’n falch iawn fod y prosiect hwn wedi’i nodi gan Gyngor Gweithredu Gwirfoddol Cymru a Chatalydd Cymru fel enghraifft wych o grŵp newydd yn manteisio ar dechnoleg dorfol ddigidol i gefnogi prosiectau bach unigryw.

Cododd Amgueddfa Llandudno £3,030 gan 38 o gyfranwyr dros 42 o ddiwrnodau i greu arddangosfa newydd o’r sgerbwd neolithig (sydd â’r llysenw ‘Blodwen’) y sicrhawyd yn flaenorol y byddai’n dychwelyd i Landudno o Swydd Gaerhirfryn. Nod Ymddiriedolaeth Amgueddfa Llandudno, sef y corff sy’n gyfrifol am yr amgueddfa annibynnol fechan hon, oedd codi £3,000 drwy dorfoli a’i ddefnyddio fel arian cyfatebol, ar y cyd â cheisiadau eraill am gyllid, i dalu am gyfanswm cost yr arddangosfa, sef tua £8,000\.

Caiff rhai o’r cyhoeddiadau a ariennir gan Lywodraeth Cymru drwy Gyngor Llyfrau Cymru hefyd eu cefnogi’n ariannol yn rhannol drwy dorfoli. Mae hyn yn lleihau’r pwysau sydd ar y cynlluniau grant ac yn golygu bod y cyllid cyhoeddus yn ymestyn ymhellach. Yn ddiweddar, er enghraifft, ailargraffodd y cyhoeddwyr Honno lyfr o’u cyfres Welsh Women’s Classics a oedd allan o brint, gyda 50% o’r arian wedi’i dorfoli a 50% yn dod o gymorth grant. Fel rhan o’i gynlluniau grant craidd, mae’r Cyngor Llyfrau’n blaenoriaethu’r gallu i ddenu incwm o wahanol ffynonellau. Mae codi arian drwy dorfoli felly wedi dod yn un o’r ffrydiau incwm y mae cyhoeddwyr yn ceisio manteisio arni. Er enghraifft, mae gan y cylchgrawn digidol Wales Arts Review gynllun ‘cyfeillion’, sy’n galluogi cefnogwyr y cylchgrawn i roi arian drwy’r wefan. Codwyd arian drwy dorfoli, hefyd, i ariannu elfennau o brosiectau nad ydynt yn gymwys am gyllid drwy’r Cyngor Llyfrau; er enghraifft, teithiau ymchwil sydd, yn y pen draw, yn arwain at gyhoeddiad y telir ei gostau cynhyrchu gan y Cyngor Llyfrau.

Mae diwylliant o ddyngarwch a pharodrwydd i roi cyn bwysiced yn ein cymdeithas heddiw ag erioed. Mae’r amgylchiadau ariannol presennol yn rhai heriol, a dylid annog pawb a all helpu i wneud hynny.

Mae pobl sy’n codi arian yn llwyddiannus drwy dorfoli yn dweud bod angen cynnal ymgyrch godi arian ‘draddodiadol’ ar y cyd â thorfoli. Mae angen manteisio i’r eithaf ar gyfryngau o bob math (testun, lluniau a fideos) i roi’r diweddaraf i’r cyfranwyr ynghylch sut y mae’r prosiect yn dod yn ei flaen \- mae’n hanfodol sefydlu a datblygu perthynas gyda’ch cyfranwyr er mwyn iddynt allu deall yr hyn yr ydych yn ceisio’i gyflawni ac, yn sgil hynny, bod yn fwy tebygol o gefnogi’r ymgyrch.

  
 

 







Translation:


 
Local authorities, partners and stakeholders in Wales are facing significant budgetary challenges in respect of services which they provide on a non\-statutory basis such as sports, leisure, cultural and arts facilities.  Third sector organisations face the same challenges and it is therefore vital that we think more creatively and consider opening new or different revenue streams rather than relying entirely on public funding.    

  

Fundraising is therefore becoming increasingly important and our arts, sports, leisure and cultural organisations need to diversify their fundraising, not only to remain sustainable but to thrive.


Recently the Welsh Government, in partnership with the Wales Council for Voluntary Action and the Institute of Fundraising Cymru, delivered an Innovation in Funding event to highlight the potential of digital and other fund raising opportunities.  


I was very pleased to be at the event and to give my support.  


I am committed to working in partnership with the third sector, public services, trade unions and other partners in developing this agenda.


We live in a digital world where the use of the internet is on a massive scale and social media networks provide a very powerful source of communication.  We must look more closely at making the most of the opportunities this presents.  


There is a potential through crowdfunding and other digital fund raising methods to reach a much larger audience.  Crowdfunding is the practice of funding a project or service by raising money from a number of people, typically via the internet.  The fundraiser submits a pitch to a crowdfunding website, providing a summary of their cause or business, how much they want to raise and what they intend to achieve with the investment.


There is significant growth in the use of crowdfunding by the arts sector.  The Arts Council of Wales (ACW) is encouraging the use of crowdfunding as part of its general drive to encourage its clients to become less dependent on public funds.  


Ensemble Cymru raised money to record ‘Peter and Wolf’ with Rhys Ifans as narrator, and Venue Cymru raised funds for Conwy Arts Trust.  Crowdfunding was also used to support a number of Ffilm Cymru’s projects; ‘Richard III’ by Omidaze, and ‘Boombox Eryri’ by Migrations.  ACW has also invested in the National Funding scheme ‘DONATE’. This is a multi\-platform donation technology, which enables ongoing fundraising for organisations \- as opposed to specific case fundraising where the donation is returned if you fail to reach your target.  The system has also been adapted to function bilingually.  Organisations signed up to it include Welsh National Opera (WNO), Ffotogallery, Theatr Iolo and Theatr Genedlaethol.  Another exciting innovation is the ‘Tocyn’ scheme developed by Community Music Wales.  This allows people to donate their booking fee to crowdfunding campaigns.  


The National Museum Wales has had success in raising external funding to purchase artworks and historical artefacts vital to our understanding of history.  It has an excellent relationship with the Derek Williams Trust which has led to a number of significant artworks being donated or lent to the Museum.


The £25 million St Fagans redevelopment project is one of Wales’ most exciting museum cultural projects and will enable the site to play a major contribution to our tourism economy.  The target for fundraising is £2\.75 million and to date, over £2\.1 million has been raised through private fundraising, from a range of trusts, foundations and individuals


The National Library of Wales has successfully established a relationship with the Scottish Power Foundation since 2013, receiving support for a number of outreach projects with schoolchildren in Wales.  Additional funding from the Scottish Power Foundation is enabling the Library to expand its educational outreach programme in order to reach a larger number of participants, aiming to increase the impact of the Library’s activities throughout Wales, including support for the Dylan Thomas Centenary in 2014 and this year’s National Eisteddfod.  This partnership is also supporting the Fusion Programme, using culture to tackle poverty. I will be visiting the Torfaen Pioneer Area in November where a masterpiece from the Library’s art collection will be centre stage in encouraging children to participate in activities in the classroom.


The Llyn Archaeological Society successfully raised £625 from 23 donors to construct a support frame for a West African dugout canoe which was found in the Menai Straits in the 1950s, and cared for at the Llyn Maritime Museum.    


I am pleased that this project has been featured by the Wales Council for Voluntary Action and Catalyst Cymru as an excellent example of a new group taking advantage of digital crowdfunding technology to support small, one off projects.  


Llandudno Museum raised £3,030 from 38 backers over 42 days in order to create a new exhibition for display of the Neolithic skeleton (nicknamed ‘Blodwen’) whose return from Lancashire to Llandudno had previously been secured. The Llandudno Museum Trust, responsible for this small independent museum, sought to raise £3,000 through crowdfunding (as matchfunding for other funding applications) towards total exhibition costs of some £8,000\.


Some of the publications funded by the Welsh Government, through the Welsh Books Council (WBC), are also partially supported by crowdfunding, which lessens the demand on the grants schemes and helps the public funding to go further. Recently for example, a title that had gone out of print by the publisher Honno’s Welsh Women’s Classics series was reprinted using 50% crowdfunding and 50% grant support. The WBC prioritises the ability to attract income from diverse sources as part of its core grant schemes. Crowdfunding has become one of the income streams that publishers aim to attract. For example, the digital magazine Wales Arts Review has a ‘friends’ scheme, which enables supporters of the magazine to donate money through its website.  Crowdfunding has also been used to finance elements of projects that are ineligible for funding via the WBC, for example to fund research trips that eventually result in a publication for which the production costs are funded by the WBC.


It is clear that the need for philanthropy and a culture of giving in our society has never been more important than it is now.  We find ourselves in challenging financial circumstances and all who can, should be encouraged to help.


Successful crowd funders say that you need to also run a traditional campaign of fund raising alongside the crowdfunding, have a strong media package and provide your donors with regular news feeds and video/images of how the project is progressing.  It is also vital to firstly grow a relationship with your pool of donors so that they understand what you are trying to achieve and are therefore more likely to support the campaign.